เมื่ออาทิตย์ที่แล้วผมเป็นไข้หวัดช่วงเป็นไข้ก็ปวดหลังปวดเอวเจ็บท้องแต่ตอนนี้อาการหายไปหมดแล้วครับแต่พอหายก็มีอาการแสบท้องมาจะสัปดาห์แต่แสบเล็กน้อยเป็นๆหายๆ เบื่ออาหาร กินได้ไม่เยอะ บวกกับมีอาการไอเจ็บคอเวลากลืนอาหาร เมื่อยล้าที่แขนขาเวลาพึ่งตื่นนอน ตัวเย็นคอเย็นแขนเย็นในบางครั้ง และก็มีแผลร้อนในในช่องปากครับ อาการแบบนี้มันคืออะไรครับ
สวัสดีค่ะ อาการแสบท้อง เบื่ออาหาร กินได้น้อย อาจเกิดจาก-กระเพาะอาหารอักเสบหรือมีแผลในกระเพาะอาหาร-กรดไหลย้อน อาจมีแสบร้อนกลางอกร่วม และไอ ระคายคอร่วมด้วยได้-ลำไส้อักเสบ อาจมีขับถ่ายเปลี่ยนแปลงส่วนอาการอื่นๆเช่นปวดหลัง ปวดเอว เมื่อยล้านั้นอาจเป็นโรคอีกกลุ่มหนึ่ง อาจเกี่ยวกับกล้ามเนื้อหรือกระดูกอ่อนอักเสบการดูแลตัวเองเบื้องต้น รับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที อาจพบแพทย์เพื่อตรวจร่างกายหากเป็นโรคในกลุ่มกระเพาะอาหารอักเสบอาจได้รับยาลดกรดมารับประทานหากมีอาการแสบท้อง เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด ควรแจ้งแพทย์ให้ทราบด้วยค่ะ